《依韵酬高大伯敦兼简许六仙屏 其二》
清代·吴坤修

风义真高古，逢君笑口开。俗尘随地是，清气扑人来。

白社同携酒，黄金更筑台。斯文仗维系，珍重出群才。

作者简介：（1816—1872）清江西新建人，字竹庄。捐纳从九品，分发湖南。咸丰间为湘军水师司军械。旋领新募“彪字营”，转战赣、皖。同治间官至安徽布政使、署巡抚。曾刊《半亩园丛书》。有《三耻斋诗集》。